Die wêreld in foto’s – 1 Julie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Switserland se Stan Wawrinka slaan die bal terug na België se Ruben Bemelmans tydens die mans-enkelspel op die eerste dag van die Wimbledon tennistoernooi in Londen. (Foto: Ben Curtis, AP) ŉ Model in ŉ skepping uit Iris van Herpen se Haute Couture Herfs-Winter-versameling vir 2019-2020 in Parys. (Foto: Francois Mori, AP) ŉ Vrou kyk deur die venster na ŉ voëltjie wat haar kuikens in ŉ nessie voer in die dorp Podolye, 70 km oos van St. Petersburg, Rusland. (Foto: Dmitri Lovetsky, AP) Die aanspraakmaker op die Konserwatiewe Party leierskap, Jeremy Hunt, lewer ŉ toespraak oor sy Brexit-plan in Londen. (Foto: Frank Augstein, AP) President Donald Trump arriveer by die Withuis in Washington ná sy besoek aan Suid-Korea se president Moon Jae-in en Noord-Korea se leier Kim Jong-oen op die grensdorpie Panmunjom tussen Noord- en Suid-Korea. Hy het pas ook die G20-beraad in Osaka, Japan, bygewoon. (Foto: Andrew Harnik, AP)